Turbeskrivelser Ti på topp 2025       
 Vamsætra (Balstadvamma)   830 moh
Ved Åkrestrømmen ta av til FV 215 mot Sjøli. Etter ca 1.7 km ta til venstre Flendalsveien. Fotoboks etter 200 m., og etter 3.2 km fra avkjøring kjøres det gjennom Norgesbom. Bompenger kr 100, betales til Youpark.no innen 48 timer.
Etter å ha passert bru over Vamma (2,6 km fra bompassering), ta til venstre, skiltet Vamåsveien. Bom etter 100 m. Kontant betaling, kr 30. Vamsætra ( Kvernnesvamma) ligger ca 10 km fra avkjøring til Flendalsveien.
Her anbefales det å parkere, dårlig vei videre, selv om du kan kjøre 1 km til en fysisk bom, som er stengt. Etter ca 2 km fra Kvernnesvamsætra kommer du til et veiskille. Følg “ny” vei rett fram. Ca 4 km fra parkering til Vamsetra (Balstadvamma)
På Vamsætra (Balstadvamma) er skiltet plassert på en åpen bu, som er det første huset du kommer til. Denne bua er ulåst og kan benyttes av besøkende!
For deg som har vært på Vamfjellet først tar du samme vei ned igjen til du kommer på ny vei der de nevnte store furuer er. Du tar da til høyre og følger veien til setra.
Vi gjør oppmerksom på at det går beitedyr i området Vamåsen/Vamsetra. Det anbefales derfor å ikke ha med hund på turen. 
Vamfjellet.        1055 moh
Ved Åkrestrømmen ta av til FV 215 mot Sjøli. Etter ca 1.7 km ta til venstre Flendalsveien. Fotoboks etter 200 m., og etter 3.2 km fra avkjøring kjøres det gjennom Norgesbom. Bomavgift kr 100, betales til youpark.no innen 48 timer.
Etter å ha passert bru over Vamma , 2,6 km fra bompassering, ta til venstre, skiltet Vamåsveien. Bom etter 100 m. Kontant betaling kr 30 Vamsætra ( Kvernnesvamma) ligger ca 10 km fra avkjøring til Flendalsveien.
Her anbefales det å parkere, pga dårlig vei videre, selv om du kan kjøre 1 km til en fysisk bom, som er stengt. Etter ca 2 km fra Kvernnesvamsætra kommer du til et veiskille. Følg “ny” vei rett fram.
Etter noen hundre meter, ta til høyre i en skarp sving ved noen store furuer som står på begge sider av veien. Videre er det vekselvis med og uten sti til du får to vanndammer på høyre side og en flott utsikt til Rensjøen, ca 2 km.
Ta av til høyre å gå rett mot toppen.
Det er nå ca 2 km uten sti. Det er noe merking med røde bånd.
Samlet avstand fra Vamsætra (Kvernnesvamsætra) der du parkerer, til toppen av Vamfjellet ca 6,5 km.
Vi gjør oppmerksom på at det går beitedyr i området Vamåsen/Vamsetra. Det anbefales derfor å ikke ha med hund på turen. 

UGLÅFALLET  698 moh
Turen kan kombineres med tur til Klettseterkletten.
Kjør FV 30 til Elvål, ta av mot Unset og kjør ca 7 km til veikryss Fjellveien med skilting mot
Sølendalen og Spekedalen. Følg Fjellveien ca 2 km til bom. Bomavgift kr 110, kun
kortbetaling. Kjør ca 2 km til kryss Spekedalsveien – Sølendalen. Ta av til Spekedalsveien og
kjør til parkering, ca 1 km. God parkering på tidligere tømmervelte på høyre side. Rødmerket
sti på motsatt side av veien, ca 0,5 km til Uglåfallet. Vær forsiktig ved fallet, her er det bratt
og det kan være fuktig og glatt underlag.
KLETTSETERKLETTEN     1021 moh
Turen kan kombineres med tur til Uglåfallet.
Kjør FV 30 til Elvål, ta av mot Unset og kjør ca 7 km til veikryss Fjellveien med skilting mot
Sølendalen og Spekedalen. Følg Fjellveien ca 2 km til bom. Bomavgift til Spekedalsveien kr
110, kun kortbetaling. Kjør ca 2 km til kryss Spekedalsveien – Sølendalen. Ta av til
Spekedalsveien og kjør ca 2 km til veikryss ved Gammelsetra. Ta Klettseterveien til venstre
mot Klettsetra. Kjør gjennom setervollen til veikryss merket Helgesveien. Følg Helgesveien til
venstre opp bakken til god parkeringplass. Skift til vanntett fottøy (noen våte partier) og følg
Helgesveien ca 250 m fra parkering til stikryss Nekvollen – Helgesveien. Følg fortsatt
Helgesveien (til høyre i krysset) ca 1,8 km til nytt stikryss. Ta av fra Helgesveien og følg
rødmerket sti til venstre helt inn til turmålet, ca 2,1 km.
Kvitmyrbua   746 moh
Kjør FV 30 til Øvre Rendal, ta av mot Hanestad, Hanestadveien, og følg denne i ca 8 km til du kommer til Kalbergveien. Bompenger, kr 80,00, betales med Vipps.  Følg Kalbergveien i ca 4 km (til Mjeltmyra), her er det  ei avkjøring på venstre side der du kan parkere.  Gå noen meter til veien svinger oppover, her tar stien mot Kvitmyrbua av på høyre side av veien. Markert med rødt bånd. Følg stien, som er merket med røde bånd, i vel 1 km, og du er ved Kvitmyrbua, et skoghusvær og stall med historie i veggene! Gjestebok med info ligger i kassa ved siden av døra. Returen kan du ta på samme stien, men det er fint å besøke turmålet Gunnarsåsen på samme turen.  Se  egen beskrivelse.
Gunnarsåsen  871 moh
Følg veibeskrivelsen til Kvitmyrbua.  Etter ca 300 m på tilbaketuren (der stien svinger ca 90 grader) står det 2 store furuer på høyre side av stien.  Hver av disse er «pyntet» med 2 røde bånd.  Her tar stien mot Gunnarsåsen  av.  Denne er lite synlig i begynnelsen, men blir sterkere høyere opp.  Stien er godt markert med røde bånd. Etter å ha fulgt denne stien i ca 1 km, ta til høyre opp mot Gunnarsåsen (markert med røde bånd).  Her er det også dårlig sti, men følg røde bånd opp til toppen, ca 300-400m.    Du belønnes med fin utsikt!  Gå tilbake samme sti og følg denne ut på Kalbergveien, (følg Kalbergveien tilbake til bilen, ca 1 km).
Vi kan anbefale et besøk innom Gunnarstjønna, et idyllisk tjønn som ligger  ved foten av Gunnarsåsen!
Dersom du "bare" vil besøke turmål Gunnarsåsen kjører du Kalbergveien 5 km til stor parkeringsplass og parkerer der. Gå veien tilbake 100-200 m til det tar av sti på venstre side ved en avkjøring. Markert med rødt bånd. Det er sterk sti oppover, du kommer etterhvert til et stikryss. Den "sterkeste " stien går mot Gunnarstjønna, mens den "dårlige" stien til høyre går mot Gunnarsåsen. Følg denne til du kommer til plakat men henvisning Gunnarsåsen og Kvitmyrbua. Følg røde bånd opp til toppen av Gunnarsåsen. Dersom du vil besøke turmål Kvitmyrbua følger du røde bånd videre fra stikrysset. 
Skårnsjøen
Turen kan kombineres med tur på Nedre Nestjerkletten
Kjør FV 30 mot Koppang. Når du passerer brua ved Åkrestrømmen kjør 17,6 km til.
Ta av mot venstre skiltet «Lia gård» og «Løsset 27». Kjør 1,5 km, ta av til 
høyre, skiltet grønt skilt «Bakmyrveien». Kjør 1,8 km, til enden av veien.
Følg rødmerket sti, Pilgrimsled, skiltet « Skårnsjøen 1,6». Etter å ha 
passert Åsen seter på høyre side, kommer du inn på litt større sti, følg denne til skilt «SkårnsjøenV» Her tar du av Pilgrimsleden og følger røde bånd.
Ved stidele ved stor furu hold til venstre, følg røde bånd.
Du kommer til gapahuken «Lialy».
For hjemtur har du tre alternativer:
1. Følg samme vei
2. Gå stien bak gapahuk til østsiden av sjøen og følg Pilgrimsleden tilbake til Bakmyra.
3. Følg røde bånd vestover til nordenden av Skårnsjøen og følg sti skiltet
Bakmyra 1, 5.
Du er nå på Østkjølen, også kalt vesle Femundsmarka. Her ligger fiskevatna tett;
Langtjern, Vakkertjern, Øvre og Nedre Nestjern, Nedgardskroktjern for å nevne de nærmeste.
Området forvaltes av Koppang Sportsfiskere. Hyttene på østsida av Skårnsjøen er utleiehytter-
 Hvis det ikke er utleie der kan båten ved sjøkanten lånes.
Redningsvester finner du i venstre burom i uthuset nærmest storhytta. Vis hensyn til leietakere.
Ved fiske, husk fiskekort. Barn under 16 år fisker gratis.
Kos deg på Østkjølen!
Nedre Nestjønnkletten
Turen kan kombineres med tur på Skårnsjøen
Kjør FV 30 mot Koppang. Når du passerer brua ved Åkrestrømmen kjør 17,6 km til. Ta av mot venstre skiltet «Lia gård» og «Løsset 27».  Kjør 1,5 km, ta av til høyre, skiltet grønt skilt «Bakmyrveien». Kjør 1,8 km, til enden av veien.
Følg rødmerket sti, Pilgrimsled, skiltet « Skårnsjøen 1,6». Etter å ha passert Åsen seter på høyre side, kommer du inn på litt større sti, følg denne til skilt «Skårnsjøen V». Her tar du av Pilgrimsleden og følger røde bånd. 
Ved stidele ved stor furu hold til venstre, følg røde bånd. 
Du kommer til gapahuken «Lialy».
Følg røde bånd vestover til nordenden av Skårnsjøen og følg sti skiltet «Nestjern 1,3.» sørover langs sjøen. Du kommer tett på trivelige hyttefolk, vis hensyn!
Ved skilt «Nestjern 0,5» følg røde bånd. Stien følger dalen, men er delvis utydelig. Ta av til høyre da det begynner å flate ut. Følg røde bånd til toppen. Her belønnes du med flott utsikt!
For hjemtur følg samme vei tilbake til skiltet til «Nestjern 0,5». Her kan du velge å gå en lengre tur på Østkjølen. Stien fortsetter til Langtjern, Brennkroktjern og Vakkertjern for så og komme tilbake til Skårnsjøen.  Turen er ikke merket.
Eller så har du tre alternativer:
1.  Følg samme vei 
2. Gå stien bak gapahuken Lialy til østsiden av sjøen og følg Pilgrimsleden tilbake til Bakmyra
3. Følg sti skiltet « Bakmyra 1,5». i sørenden av sjøen 
Du er nå på Østkjølen, også kalt vesle Femundsmarka. Her ligger fiskevatna tett; Langtjern, Vakkertjern, Øvre og Nedre Nestjern, Nedgardskroktjern for å nevne de nærmeste. 
Området forvaltes av Koppang Sportsfiskere. Hyttene på østsida av Skårnsjøen er utleiehytter. Hvis det ikke er utleie der kan båten ved sjøkanten lånes. Redningsvester finner du i venstre burom i uthuset nærmest storhytta. Vis hensyn til leietakere. 
Ved fiske, husk fiskekort. Barn under 16 år fisker gratis. 
Kos deg på Østkjølen!
Veslesølen  1136 moh
Kjør fylkesveg 30 til Øvre Rendal, ta av mot Fiskevollen, etter hvert en bom, Norgesbom bomavgift betales innen 48 timer. Følg veien mot Fiskevollen helt til Åkrådalen, ca. 28 km fra der du tar av fra fylkesveg 30. Der tar du av vegen mot Mefurua og kjører ca. 200 m, parker her.
På høyre side av denne vegen finner du en stolpe med skilting mot flere turmål, bl.a. Misterdalen.
Følg stien mot Misterdalen som er sterk og tydelig, merket sporadisk med røde bånd. Etter en snau kilometer er det nytt vegskille med stolpe med skilting mot Misterdalen, ta av til høyre og følg godt synlig sti, sporadisk merket med røde bånd. Denne går oppover i lia og følger nedre del av Veslesølen helt til turmål «Veslesølenskaret» og ei fangstgrop.
Dersom du skal videre til toppen av Veslesølen fra fangstgropa, er der ingen sti. Ta av svakt mot høyre fra fangstgropa og anbefales sterkt å gå videre nordvestover langs med Veslesølen ca 1- 1,5 km, før du kan ta av mot høyre og opp mot toppen. Det er forsøkt merket retningen med noen røde bånd på steiner mot ei lite bjørk i horisonten. Her kan du ta av til høyre og videre mot toppen – du velger selv veien videre, ingen sti. OBS noe utfordrende tur mot toppen, stort sett steinur, vær forsiktig! På toppen av Veslesølen er det fantastisk fin utsikt i alle retninger!
Vi er innenfor Sølen Landskapsvernområde, og vi må følge ferdig oppmerkede ruter så langt det går an. Vær obs på dyr og fugleliv, og ikke forstyrr dette unødig. Trekk deg unna reinsdyrflokker.
Rusefangstanlegget er et automatisk fredet kulturminne som må beskyttes mot skade og ødeleggelse. Det er ikke lov til å flytte på steinheller, stein og varder i dette anlegget. Det er heller ikke tillatt å bygge nye varder i området. Jf. § 3, punkt 7 i verneforskriften «Kulturminner skal beskyttes mot skade og ødeleggelse.»
Type tur: Greit å følge sti til Veslesølenskaret, men noe krevende derfra og til toppen av Veslesølen. Anbefales gode tursko/fjellsko på hele ruta.
Avstand fra parkering til Veslesølenskaret og fangstgrop ca. 4 km.
Fra fangstgropa til toppen av Veslesølen ca 2,5 km i ulendt terreng, uten sti men avhengig av hvor du sjøl velger å gå.
GOD TUR
Fangstanlegg Veslesølenskaret    1043 moh
Kjør fylkesveg 30 til Øvre Rendal, ta av mot Fiskevollen, etter hvert en bom, Norgesbom, bomavgift betales innen 48 timer. Følg veien mot Fiskevollen helt til Åkrådalen, ca. 28 km fra der du tar av fra fylkesveg 30. Der tar du av vegen mot Mefurua og kjører ca. 200 m, parker her.
På høyre side av denne vegen finner du en stolpe med skilting mot flere turmål, bl.a. Misterdalen.
Følg stien mot Misterdalen som er sterk og tydelig, merket sporadisk med røde bånd. Etter en snau kilometer er det nytt vegskille med stolpe med skilting mot Misterdalen, ta av til høyre og følg godt synlig sti, sporadisk merket en med røde bånd. Denne går oppover i lia og følger nedre del av Veslesølen helt til turmål «Veslesølenskaret» og ei fangstgrop.
Avstand fra parkering til Veslesølenskaret og fangstgrop ca. 4 km.
Vi er innenfor Sølen Landskapsvernområde, og vi må følge ferdig oppmerkede ruter så langt det går an. Vær obs på dyr og fugleliv, og ikke forstyrr dette unødig. Trekk deg unna reinsdyrflokker.
Rusefangstanlegget er et automatisk fredet kulturminne som må beskyttes mot skade og ødeleggelse. Det er ikke lov til å flytte på steinheller, stein og varder i dette anlegget. Det er heller ikke tillatt å bygge nye varder i området. Jf. § 3, punkt 7 i verneforskriften «Kulturminner skal beskyttes mot skade og ødeleggelse.»
Type tur: Greit å følge sti til Veslesølenskaret, men noe krevende derfra og til toppen av Veslesølen. Anbefales gode tursko/fjellsko på hele ruta.
